## Kontrolna lista za ocenu postojanja uticaja propisa na konkurenciju

|  |
| --- |
| Kontrolna lista za ocenu postojanja uticaja propisa na konkurenciju je alat pomoću kojeg se utvrđuje da li određeni predlog/nacrt propisa može dovesti do narušavanja konkurencije na tržištu. Ukoliko se na osnovu ove liste utvrdi da može postojati ovakav uticaj, predlog/nacrt propisa je potrebno dostaviti Komisiji za zaštitu konkurencije radi pribavlјanja mišlјenja.[[1]](#footnote-2) Uticaj predloga/nacrt propisa na konkurenciju može postojati ako je odgovor „DA“ na neko od dole navedenih pitanja. |
| 1. **Da li predlog/nacrt propisa posredno ili neposredno ograničava broj ili vrstu trgovaca tj. dobavlјača[[2]](#footnote-3) ili kupaca, ili omogućava dominantni položaj određenim učesnicima na tržištu?**
 | **DA** | **NE** |
| Odgovorite sa „DA“ na prvo pitanje ako se uvode ograničenja kao što su na primer:1. određenom dobavlјaču ili kupcu se dodelјuje ekskluzivno pravo (npr. koncesija),
2. uvodi se obaveza nabavke od samo jednog ili ograničenog broja dobavlјača (npr. pravila o poreklu robe) i/ili se ograničava mogućnost dobavlјača da ponude, odnosno kupaca da nabave robu ili usluge (npr. ograničenje količine robe, racionisanje, ograničava se mogućnost izbora i sl.),
3. uvode se geografska ograničenja za kupovinu ili prodaju roba ili usluga (npr. pravila o minimalnoj udalјenosti za maloprodajne objekte),
4. uvodi se obaveza pribavlјanja licenci, dozvola, odobrenja, saglasnosti ili mišlјenja kao preduslov za obavlјanje delatnosti (npr. za izdavanje licence za obavlјanje određene delatnosti propisuju se nesrazmerno teški uslovi ili se zahteva obavezno članstvo u strukovnom udruženju),
5. značajno se povećavaju troškovi ulaska, izlaska ili rasta na tržištu (npr. uvođenje obaveznih proizvodnih standarda),
6. uvode se ograničenja u broju učesnika na tržištu (npr. ograničava se ukupan broj licenci za obavlјanje delatnosti).

Ukoliko se uvode druga ograničenja za ulazak na tržište i promenu dobavlјača/kupca sa sličnim dejstvom, propis treba dostaviti Komisiji za zaštitu konkurencije radi pribavlјanja mišlјenja. |
| 1. **Da li predlog/nacrt propisa umanjuje mogućnost ili podsticaje za tržišno nadmetanje ili omogućava dogovaranje između učesnika na tržištu?**
 | **DA** | **NE** |
| Odgovorite sa „DA“ na drugo pitanje ako se uvode ograničenja kao što su na primer:1. ograničava se mogućnost učesnika na tržištu da sami određuju cene svojih roba ili usluga (npr. propisuju se fiksne ili minimalne cene ili marže),
2. zahteva se ili se podstiče razmena ili objavlјivanje informacija između učesnika na tržištu (npr. obaveza razmene informacija o proizvodnji, prodaji, ceni i troškovima u okviru poslovnih udruženja) podstiče se samoregulacija ili koregulacija (npr. od strane poslovnih udruženja),
3. ograničava se mogućnost kupaca da biraju od koga će kupovati ili se ograničava mogućnost promene postojećih dobavlјača ili kupca (npr. kroz obavezu minimalnog trajanja ugovora ili obavezu zaklјučenja dugoročnih ugovora, ili putem povećanja troškova koje kupci/potrošači imaju pri promeni dobavlјača i sl.)
4. propisuju se zahtevi (npr. zahtevi kvaliteta) koji daju prednost određenim dobavlјačima ili se uspostavlјaju viši zahtevi nego što su uobičajene potrebe kupaca, ili se na drugi način značajno povećavaju troškovi proizvodnje za neke dobavlјače u odnosu na druge (naročito ako se takva razlika pravi između dobavlјača koji tek ulaze na tržište i onih postojećih).
5. ograničava se mogućnost za primenu inovacija, a naročito za: (a) plasman novih proizvoda, (b) plasman postojećih proizvoda na nove načine (npr. korišćenjem različitih trgovinskih formata i prodajnih tehnika), (v) nabavku proizvoda na nove načine (npr. korišćenjem različitih kanala nabavke).
6. ograničavaju se dostupne informacije kupcu ili proizvođaču važne za donošenje informisane odluke o kupovini ili prodaji (npr. ograničenja slobode oglašavanja, uvođenje pravila o kanalima marketinga).

Ukoliko se uvode druga ograničenja slična navedenim, a sa sličnim dejstvom propis treba dostaviti Komisiji za zaštitu konkurencije radi pribavlјanja mišlјenja (npr. određena privredna grana ili grupa privrednih subjekata se potpuno izuzima iz primene propisa o zaštiti konkurencije). |
| 1. **Da li predlog/nacrt propisa olakšava diskriminaciju određenih privrednih subjekata?**
 | **DA** | **NE** |
| Odgovorite sa „DA“ na treće pitanje ako se uvode navedena ili njima slična pravila:1. određeno pravilo se ne primenjuje jednako u odnosu na sve kategorije društava (vrši se diskriminacija npr. novih učesnika na tržištu, stranih državlјana, malih preduzeća, društava u privatnom vlasništvu),
2. propisuje se izdavanje dozvola, licenci, ovlašćenja, imenovanja i sl. čiji uslovi za izdavanje nisu u potpunosti i precizno definisani te se njihova ispunjenost ne utvrđuje na osnovu jasnih kriterijuma koji obezbeđuju ujednačenost u postupanju,
3. uvode se subvencije, mere državne pomoći, podsticajne mere i pristup ograničenim javnim dobrima (npr. zemlјištu, vodi, frekvencijskom spektru) kojima se narušava načelo jednakih uslova za sve učesnike na tržištu i/ili se ne obezbeđuje jasna i delotvorna politika pristupa osnovnoj infrastrukturi (npr. ograničava se načelo odsustva diskriminacije, jasno određenih uslova pristupa ili se uvode naknade koje nisu zasnovane na neophodnim troškovima);
4. državnim institucijama se omogućava da nude robu ili usluge konkurentno sa privatnim učesnicima na tržištu nad čijim radom vrše nadzor.

Ukoliko se uvode pravila slična navedenim, a sa istim dejstvom propis treba dostaviti Komisiji za zaštitu konkurencije radi pribavlјanja mišlјenja. |

1. У складу са чланом 21. став 1. тачка 7) Закона о заштити конкуренције („Службени гласник РС”, бр. 51/09 и 95/13). [↑](#footnote-ref-2)
2. Термин добављач се односи на трговце који послују на свим нивоима продаје и који снабдевају тржиште, а као што су произвођачи, велепродавци, дистрибутери, малопродавци и сл. [↑](#footnote-ref-3)